|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o prírode:** **Tis obyčajný**  Písanie – **prepis tlačeného textu**  **odpis písaného textu** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať podľa diktátu |
| afektívny | e.2) Vyjadriť pocity vyvolané prečítaným textom |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda, kvíz | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, encyklopédia o prírode, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. reprodukovať text *(2. úroveň – porozumenie)* 3. priradiť ďalšie témy k prečítanému textu podľa jeho obsahu *(3. úroveň – aplikácia)* 4. súťažiť v triednom kvíze *(3. úroveň – aplikácia)* 5. identifikovať známu a neznámu informáciu *(3. úroveň – aplikácia)* 6. napísať informáciu o rastline alebo zvierati *(3. úroveň – aplikácia)* 7. vyjadriť pocity vyvolané prečítaným textom *(2. úroveň – reagovanie)* 8. vyjadriť svoj vzťah k získavaniu informácií *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 74, text *Tis obyčajný*   + motivácia   + čítanie textu      * + rozhovor o texte | 15´ | HUPS môže povedať žiakom, že v školskej knižnici našiel veľmi hrubú knihu. Volala sa *ENCYKLOPÉDIA* a bolo v nej veľa obrázkov a textov o rastlinách i zvieratách. Neboli to však rozprávky ani iné príbehy. Texty boli plné zaujímavých informácií, ktoré HUPS predtým nevedel. Chcel *ENCYKLOPÉDIU* priniesť prvákom do triedy, ale nevládal ju uniesť. Všimol si, že v čítanke majú podobné texty a obrázky, ako videl v encyklopédii.  Žiakom povieme, že budú čítať *náučný text*. Prečo sa tak volá, povedia až potom, keď ho spoločne prečítajú.  Žiaci čítajú text spoločne rovnomerným a plynulým tempom.  Spýtame sa žiakov, ako sa im text páči, či je zábavný alebo nie, či je v ňom opísaný nejaký príbeh. Predpokladáme, že žiaci odpovedia, že sa im text páči, ale nevedia určiť, či je zábavný, lebo to nie je príbeh. Dozvedia sa z neho nové informácie, preto sa volá *náučný text*. Ukážeme im encyklopédiu. Môžeme im povedať, že náučné texty bývajú doplnené ilustráciami alebo fotografiami, aby si vedeli lepšie predstaviť rastlinu, zviera alebo inú vec, o ktorej sa chcú dozvedieť niečo viac. Spoločne opíšu obrázok tisu obyčajného v čítanke. Vysvetlia HUPSOVI, prečo je jedna halúzka na obrázku nakreslená zväčšene. |
| 3. fixačná časť | * Šlabikár, strana 74, úlohy 1, 2, 3   + riešenie úloh na porozumenie textu      * + opakované čítanie textu * Kvíz | 25´ | Žiaci čítajú text samostatne a potichu. Pri každej vete rozhodnú, či je im informácia známa alebo nie. Ceruzkou si v texte robia značky (napr. x – neznáma informácia, o – známa informácia). Potom povedia spolužiakom, aké nové informácie sa dozvedeli.  Pri riešení úloh 2 a 3 žiaci použijú informácie nepriamo uvedené v texte. Odpovedajú individuálne.  Žiaci čítajú text opakovane, môžu čítať jednotlivo, vo dvojiciach alebo v skupinách. Dbáme na správnu výslovnosť a intonáciu viet.  Žiakov rozdelíme do niekoľkých skupín – družstiev. Budú potrebovať zošit a pero. Vysvetlíme im, že budú súťažiť v kvíze (slovo kvíz poznajú zo šlabikára z textu na strane 20). Kvízové otázky im budeme čítať, žiaci zapisujú odpovede do zošita.  Návrh kvízových otázok:  *1. Ako rastie tis obyčajný? Vyber z možností: a) pomaly, b) rýchlo.* (Žiaci zapíšu iba písmeno odpovede, aby sme nemuseli riešiť pravopis.)  *2.* *Môžeme jesť plody tisa obyčajného?* (Žiaci zapíšu odpoveď *áno* alebo *nie*.)  *3. Rastie tis obyčajný aj na Slovensku?* (Žiaci zapíšu odpoveď *áno* alebo *nie*.)  *4. Čo sa vyrába z niektorých častí tisa obyčajného? Vyber z možností:*  *a) džem, b) lieky.*(Žiaci zapíšu iba písmeno odpovede.)  Odpovede kvízu vyhodnotíme spoločne so žiakmi. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Žiakov pochválime za ich pozornosť pri čítaní náučného textu a úspech pri riešení kvízových úloh. |
|  | **2. hodina** |  |  |
| 1. expozičná časť | * Šlabikár, strana 74, text *Medveď biely*   + čítanie textu      * + rozhovor o prečítanom texte | 20´ | HUPS povie žiakom, že sa teší, aké nové informácie sa dozvie o medveďovi bielom, keď budú prváci čítať o ňom náučný text.  Žiaci spoločne čítajú text plynulým rovnomerným tempom.  Žiakov sa spýtame tak ako na predchádzajúcej hodine, ako sa im text páči, či je zábavný alebo nie, či je v ňom opísaný nejaký príbeh. Predpokladáme, že žiaci povedia, že v texte sú informácie, preto sa volá *náučný text*. Znova im môžeme ukázať encyklopédiu. Spoločne opíšu obrázok medveďa v čítanke. |
| 2. fixačná časť | * Šlabikár, strana 74, úlohy 1, 2, 3   + riešenie úloh na porozumenie textu      * + opakované čítanie textu * Písanie   + prepis tlačeného textu písaným písmom | 23´ | Pri riešení úloh postupujeme podobne ako na predchádzajúcej hodine, aby sa žiaci naučili pracovať s náučným textom. Text čítajú samostatne a potichu. Pri každej vete rozhodnú, či je im informácia známa alebo nie. Ceruzkou si v texte robia značky (napr. x – neznáma informácia, o – známa informácia). Potom povedia spolužiakom, aké nové informácie sa dozvedeli.  Pri riešení úlohy 2 žiaci použijú informácie nepriamo uvedené v texte. Odpovedajú individuálne.  Pri riešení úlohy 3 žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli oba texty zaradiť. Svoje návrhy zdôvodnia. Predpokladáme, že text zaradia iba do témy *Čítanie o prírode*.  Žiaci čítajú text opakovane, môžu čítať jednotlivo, vo dvojiciach alebo v skupinách. Dbáme na správnu výslovnosť a intonáciu viet.  Žiaci prepíšu niektoré vety o *tise obyčajnom* alebo *medveďovi bielom*, ktoré majú označené ako neznáme informácie. Text môžu doplniť vlastnou ilustráciou k textu. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich prácu pri určovaní známych a neznámych informácií z náučného textu. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o prírode:** **Zoznamovanie (*Štefan Moravčík*)**  **Pavúk (*František Rojček*)**  Písanie – **prepis tlačeného textu**  **odpis písaného textu** | |
| **Prierezové témy** | Environmentálna výchova  Osobnostný a sociálny rozvoj | |
| **Medzipredmetové**  **vzťahy** | Prírodoveda  Etická výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorický | c.1) Prepísať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o tom, ako sa predstaviť pri zoznamovaní |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, kartičky so slovami, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. čítať so správnou intonáciou *(2. úroveň – porozumenie)* 3. odlíšiť poéziu od prozaického textu *(2. úroveň – porozumenie)* 4. zvládnuť rolové čítanie *(2. úroveň – porozumenie)* 5. doplniť správne vety k ilustráciám *(2. úroveň – porozumenie)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. vyhľadať v básni slová, ktoré podobne znejú (rýmy) *(2. úroveň – porozumenie)* 8. vyhľadať informácie priamo uvedené v texte *(2. úroveň – porozumenie)* 9. vyhľadať informácie nepriamo uvedené v texte *(3. úroveň – aplikácia)* 10. prepísať správne písaný text *(1. úroveň – zapamätanie)* 11. napísať základné informácie o sebe *(3. úroveň – aplikácia)* 12. vyjadriť pocity vyvolané prečítaným textom *(2. úroveň – reagovanie)* 13. rozprávať o tom, ako sa predstaviť pri zoznamovaní *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 75, báseň *Zoznamovanie*   + motivácia   + vzorové prečítanie básne   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 10´ | HUPS môže povedať žiakom, že sa mu snívalo o tom, ako sa zvieratá v parku rozprávali. Možno práve o tom napísal spisovateľ *Štefan Moravčík*  báseň *Zoznamovanie*, ktorá je v čítanke.  Žiakom báseň prečítame, aby počuli správnu intonáciu a prednes. Spýtame sa, či rozumejú všetkým slovám. HUPS im vysvetlí slovo *sosna.* Upozorníme ich na meno autora básne a nadpis. Opäť sa ich spýtame, aký je rozdiel medzi básňou a príbehom (prózou). Potom sa s nimi rozprávame o obsahu básne. V krátkom riadenom rozhovore sa ich pýtame na informácie priamo uvedené v texte: *Kedy sa zvieratá začínajú zoznamovať?,* ako aj na informácie nepriamo uvedené v texte: *Prečo sa zvieratá zoznamujú, keď fúka vietor?* |
| 3. fixačná časť | * Šlabikár, strana 75, báseň *Zoznamovanie*   + čítanie básne   + rolové čítanie   + riešenie úloh na porozumenie textu      * Didaktická hra *Hľadaj dvojice* * Písanie   + písanie základných informácií o sebe | 30´ | Po rozhovore o obsahu básne žiaci spoločne čítajú text plynulým tempom. Najskôr prečítajú názov básne a autora: *Zoznamovanie, napísal Štefan Moravčík.* Pri opakovanom čítaní určíme žiakom roly zvierat a rozprávača (rolové čítanie). Pochválime ich za snahu o výrazný prednes básne.  Žiaci spoločne riešia úlohy za textom.  **1.** Žiaci samostatne píšu do bublín vety, ktorými sa zvieratká predstavovali. Upozorníme ich, že musia písať drobným písmom.  Pred riešením úlohy 2 sa žiakov v krátkom riadenom rozhovore spýtame, či si pamätajú, ako sa na začiatku školského roka predstavovali svojim spolužiakom, čo by dnes povedali inak. Môžu vymyslieť krátke pravidlá zoznamovania.  **2.** Úlohu žiaci riešia samostatne.  Dôvodom zaradenia didaktickej hry je zmena činnosti na hodine a hľadanie dvojíc slov, ktoré spolu súvisia, patria k sebe. Na kartičkách sú napísané slová (zviera a k nemu prídavné meno), ktoré rozdáme žiakom. Žiaci slová najskôr prečítajú. Potom určíme žiaka, ktorý príde prvý pred tabuľu so slovom napísaným na kartičke. Prečíta ho a povie: *Hľadám slovo do dvojice k môjmu slovu...* (napr. *rýchly*). Žiak, ktorý má na kartičke napísané slovo, ktoré k nemu patrí (napr. *zajac*), sa postaví a pred tabuľou vytvoria spolu dvojicu. Všetci žiaci dvojicu slov spoločne prečítajú. Môžeme použiť dvojice slov: *rýchly – zajac, pestrofarebný – hýľ, pomalý – slimák, chochlatá – sojka, zelená – žaba, falošná – líška, nebezpečný – vlk, dlhonohý – pavúk, dotieravá – mucha...*  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne napíšu do zošita 2-3 vety o sebe, ktoré by povedali pri zoznamovaní. Napísaný text samostatne skontrolujú. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu zopakovať vytvorené pravidlá zoznamovania.  Pochválime ich za prácu na hodine. |
|  | **2. hodina** |  |  |
| 1. expozičná časť | * Šlabikár, strana 75, báseň *Pavúk*   + motivácia   + vzorové prečítanie básne   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 15´ | HUPS môže povedať žiakom, že sa mu páči, keď prváci nacvičujú správny prednes básní. Chcel by sa to naučiť tak, ako oni, preto sa teší na ďalšiu báseň v čítanke. Ťažšie sa mu číta písaný text, preto potrebuje pomoc prvákov.  Žiakom vzorovo prečítame (prednesieme) báseň a vysvetlíme im, čo znamená slovo *akrobat*. V krátkom riadenom rozhovore sa ich pýtame na informácie priamo uvedené v texte: *Čo robil pavúk?* Na informácie nepriamo uvedené v texte: *Prečo vezú pavúka v sanitke?*  Spýtame sa žiakov, ako sa im báseň páči, či je zábavná alebo nie, či sa také niečo môže stať aj v skutočnosti, alebo je to iba fantázia spisovateľa. |
| 2. fixačná časť | * Šlabikár, strana 75, báseň *Pavúk*   + čítanie básne   + riešenie úloh na porozumenie textu      * Písanie   + odpis písaného textu | 28´ | Po rozhovore o obsahu básne predpokladáme, že žiaci básni porozumeli a budú ju vedieť prečítať so správnou intonáciou. Najskôr prečítajú názov básne a autora: *Pavúk, napísal František Rojček.* Žiaci čítajú spoločne, snažia sa o správny prednes básne. Potom čítajú individuálne. Dbáme na správnu výslovnosť mäkkých slabík a správnu intonáciu čítania básne.  Po nácviku techniky čítania básne spoločne so žiakmi vypracujeme úlohy na porozumenie textu a prácu s textom.  **1.** Žiaci nahlas prečítajú posledné slová v riadkoch básne a rozhodnú, ktorá dvojica znie podobne – rýmuje sa. Slová podčiarknu rovnakou farbou (*nitke, sanitke*).  Potom žiakov rozdelíme na dve skupiny.  **Prvá skupina** samostatne odpisuje písaný text básne do zošita.  **Druhá skupina** spoločne s učiteľom rieši úlohu **2**.  Po uplynutí dohodnutého časového úseku sa skupiny vymenia.  **3.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli oba texty zaradiť. Svoje návrhy zdôvodnia. Predpokladáme, že okrem témy *Čítanie o prírode* vyznačia tému *Čítanie rozprávok*.  Na záver hodiny si žiaci môžu precvičovať čítanie pomocou úloh *MMD/Zdokonaľovacie obdobie.* |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme snahu o správne a úhľadné odpísanie básne. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie rozprávok:** **O zlatej rybke**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Písať správne tlačený text  c.2) Písať správne písaný text |
| afektívne | d.2) Vyjadriť pocity vyvolané prečítaným textom  d.3) Rozprávať o svojich želaniach |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | Pracovný zošit k HUPSOVMU šlabikáru LIPKA, 2. časť, zošit na písanie, slová napísané na kartičkách, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. zvládnuť rolové čítanie *(2. úroveň – porozumenie)* 3. zoradiť obrázkovú osnovu *(2. úroveň – porozumenie)* 4. rozprávať príbeh podľa obrázkovej osnovy *(3. úroveň – aplikácia)* 5. dokresliť vhodnú ilustráciu k textu rozprávky *(2. úroveň – porozumenie)* 6. vyjadriť pocity vyvolané prečítaným textom *(2. úroveň – reagovanie)* 7. rozprávať o svojich želaniach *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Pracovný zošit, strana 56   + motivácia   + čítanie úvodného textu      * Didaktická hra *Drep – skok* | 17´ | HUPS môže povedať žiakom, že v knižnici našiel veľkú knihu rozprávok. Vystupovali v nich rôzne zázračné bytosti, zlí i statoční ľudia... Jemu sa veľmi páči rozprávka *O zlatej rybke*, pretože v nej rybka plnila želania. HUPS má rád želania. Niekedy ich radšej plní iným ľuďom – tak ako v príbehu o džinovi na strane 51 v šlabikári.  Žiaci prečítajú text (môžu čítať jednotlivo po odsekoch textu). Opäť im vysvetlíme, že text je písaný po stĺpcoch, ktoré predstavujú stranu knihy nakreslenej na ilustrácii.  Dôvodom zaradenia didaktickej hry je zmena činnosti na hodine a určenie slov, ktoré boli alebo neboli v texte príbehu. Žiaci si položia ruky na lavicu a počúvajú slová, ktoré hovorí učiteľ. Ak povieme slovo, ktoré bolo použité v texte, zdvihnú ruku. Ak povieme slovo, ktoré v texte nebolo, nechajú ruku položenú na lavici. Na záver hry pochválime žiakov za to, že majú bystré ušká a správne pracovali. |
| 3. fixačná časť | * Pracovný zošit, strana 56   + rozhovor o prečítanom texte * Písanie   + prepis tlačeného textu | 23´ | Potom sa žiaci môžu premiestniť do zadnej časti triedy (mimo lavíc). Prerozprávajú rozprávku. V krátkom riadenom rozhovore sa ich môžeme spýtať, ako sa im rozprávka páčila, či bola v niečom poučná alebo nie. Žiaci povedia o svojich želaniach a či sa im niektoré splnili, či si želali niečo iba pre seba alebo aj pre iných.  Žiaci samostatne prepíšu do zošita písaným písmom prvé tri vety rozprávky. Prácu žiakov priebežne kontrolujeme. Upozorňujeme ich na úhľadnosť a správnosť písania. Žiaci si svoj napísaný text prečítajú a opravia prípadné chyby. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za aktivitu pri riadenom rozhovore. |
|  | **2. hodina** |  |  |
| 1. expozičná časť | * Pracovný zošit, strana 56   + rolové čítanie textu * Pracovný zošit, strana 56, úloha 1 * Pracovný zošit, strana 56, úloha 2 | 20´ | Žiaci čítajú text jednotlivo. Môžeme určiť niekoho, kto bude čítať iba priamu reč rybky.  HUPS môže povedať žiakom, že rozprávka *O zlatej rybke* je v pracovnom zošite nielen napísaná, ale aj nakreslená v sérii obrázkov. Tie sú však pomiešané, preto ich treba správne zoradiť podľa príbehu.  Žiakov rozdelíme do dvoch skupín.  **Prvá skupina** rieši úlohu **1** – samostatne kreslí ilustráciu k textu.  **Druhá skupina** spoločne s učiteľom rieši úlohu **2** – zoraďujú obrázkovú osnovu rozprávky. Svoje tvrdenia zdôvodňujú.  Po dohodnutom časovom úseku prácu skupín vymeníme.  Prácu skupín kontrolujeme. |
| 2. fixačná časť | * Pracovný zošit, strana 57, úloha 3 * Pracovný zošit, strana 57, úlohy 4 a 5 | 23´ | Žiaci postupne porozprávajú dej rozprávky HUPSOVI. Rozprávku môžu žiaci aj zahrať ako malé divadielko.    Žiaci v úlohe **4** samostatne prepíšu niektoré želanie rybárovej ženy.  V úlohe **5** samostatne vymyslia a napíšu želanie rybára. Žiakov pochválime za samostatnosť pri riešení úloh.    Pri sebahodnotení postupujeme podľa odporúčaní v metodických komentároch. Môžeme sa zamerať aj na správne zoradenie obrázkov v obrázkovej osnove rozprávky. |
| 3. záverečná časť | * Vyhodnotenie práce na hodine | 2´ | Na záver hodiny žiaci zopakujú, čo povedala zlatá rybka o rybárovej žene. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o veciach:** **Domáci orchester (*Jozef Pavlovič*)**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra | |
| **Medzipredmetové**  **vzťahy** | Hudobná výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorický | c.1) Prepísať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o výhodách spolužitia viacgeneračnej rodiny a potrebe vzájomného rešpektu |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, kartičky so slovami, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. sčítať plynule neznámy text *(1. úroveň – zapamätanie)* 2. čítať so správnou intonáciou *(2. úroveň – porozumenie)* 3. opísať prostredie rodiny z textu *(1. úroveň – zapamätanie)* 4. opísať zvuky predmetov *(1. úroveň – zapamätanie)* 5. priradiť ďalšie témy k prečítanému textu podľa jeho obsahu *(3. úroveň – aplikácia)* 6. vyhľadať informácie priamo uvedené v texte *(2. úroveň – porozumenie)* 7. vyhľadať informácie nepriamo uvedené v texte *(3. úroveň – aplikácia)* 8. prepísať správne tlačený text *(1. úroveň – zapamätanie)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o výhodách spolužitia viacgeneračnej rodiny a potrebe vzájomného rešpektu *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 76, text *Domáci orchester*   + motivácia   + čítanie textu   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 20´ | HUPS môže povedať žiakom, že videl v televízii koncert veľkého orchestra a veľmi sa mu páčil. Bolo tam veľa hudobných nástrojov, ktoré dosiaľ nevidel. V čítanke si všimol nadpis textu *Domáci orchester.* Je zvedavý, o akých hudobných nástrojoch budú prváci čítať.  Žiaci prečítajú text. Spýtame sa, či rozumejú všetkým slovám. Upozorníme ich na meno autora textu a nadpis. V krátkom riadenom rozhovore sa ich pýtame na to, ako sa im príbeh páči, či je zábavný alebo nie, či sa také niečo môže stať aj v skutočnosti alebo je to iba rozprávka. Potom sa spýtame na informácie priamo uvedené v texte: *Kto z rodiny má najhorší hudobný sluch? Koľko zvukov počuť doma?,* ako aj na informácie nepriamo uvedené v texte: *Kto z rodiny má najradšej hudbu?* |
| 3. fixačná časť | * Šlabikár, strana 76, text *Domáci orchester*   + čítanie textu * Didaktická hra *Nezbedný vietor* * Písanie   + prepis tlačeného textu písaným písmom | 20´ | Po rozhovore o obsahu textu žiaci spoločne čítajú plynulým tempom. Pri opakovanom čítaní môžu čítať jednotlivci, dvojice alebo skupinky. Môžu sa tiež zahrať na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Dôvodom zaradenia didaktickej hry je zmena činnosti na hodine a opakovanie čítania známych slov napísaných písaným i tlačeným písmom. Na magnetickú tabuľu umiestnime dva stĺpce slov. (Ak nie je v triede dostatočne veľká magnetická tabuľa, žiaci môžu pracovať na zemi. V takom prípade sú slová napísané na kartičkách – tlačené i písané tvary.) V prvom stĺpci na tabuli sú slová napísané písaným písmom a vedľa nich pripnuté kartičky s tými istými slovami napísanými tlačeným písmom tak, aby tvorili dvojice. Žiaci najskôr prečítajú všetky slová v oboch stĺpcoch. Potom im HUPS povie, aby sa otočili chrbtom k slovám. Môžu zaspievať krátku pieseň. Počas spievania učiteľ alebo vybraný žiak premiestni niektoré slová na kartičkách tak, aby netvorili dvojice tlačených a písaných tvarov tých istých slov. HUPS povie žiakom, že sa môžu pozrieť na slová, ktoré nezbedný vietor rozfúkal. Úlohou žiakov je znova vytvoriť dvojice rovnakých slov. Môžeme použiť slová z textu: *orchester, dedko, babka, brat, sestra, otec, mama, spevokol, mlynček, mixér, čajník, pokrievka, varecha...*  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne prepíšu do zošita ľubovoľné dve vety z textu. Napísaný text samostatne skontrolujú. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu zopakovať predmety, ktoré v texte tvoria domáci orchester. Pochválime ich za prácu na hodine. |
|  | **2. hodina** |  |  |
| 1. expozičná časť | * Šlabikár, strana 76, text *Domáci orchester*   + čítanie textu | 10´ | Žiaci spoločne prečítajú text. Dbáme na správnu intonáciu, plynulosť čítania, správne dýchanie, frázovanie... |
| 2. fixačná časť | * Šlabikár, strana 76, text *Domáci orchester*   + riešenie úloh na porozumenie textu      * Písanie   + písanie zvukov predmetov | 28´ | Po prečítaní textu žiaci vypracujú úlohy na porozumenie a prácu s textom.  **1.** Žiaci najskôr pomenujú predmety na obrázkoch a povedia slová, ktoré vyjadrujú zvuky týchto predmetov. Potom slová napíšu do bublín pri obrázkoch.  **2.** HUPS môže položiť žiakom otázku, ktorá je v zadaní úlohy 2. Žiaci mu povedia vetu o každom členovi rodiny – informácia je priamo uvedená v texte. K riešeniu úlohy môžeme zaradiť krátky riadený rozhovor o výhodách spolužitia viacgeneračnej rodiny a potrebe vzájomného rešpektu.  **3.** Žiaci si potichu prečítajú slová a vysvetlenia ich významov, nahlas povedia riešenie úlohy. Dvojice priradia čiarou.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli text zaradiť. Svoje návrhy zdôvodnia. Predpokladáme, že okrem témy *Čítanie o veciach* vyznačia tému *Čítanie o rodine*.  Žiaci samostatne píšu do zošita ľubovoľné predmety a zvuky, ktoré tieto predmety vydávajú (napríklad: *dvere vŕzg, kladivo buch...*). Napísaný text si vzájomne skontrolujú vo dvojiciach. Niektorí žiaci môžu prečítať, čo napísali. Prácu žiakov priebežne kontrolujeme.  Na záver hodiny si žiaci môžu precvičovať čítanie pomocou úloh *MMD/Zdokonaľovacie obdobie.* |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o veciach:** **Ako sa robí dom (*Ľubomír Feldek*)**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o svojom dome (byte) ako o domove |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule známy text *(1. úroveň – zapamätanie)* 2. čítať báseň so správnou intonáciou *(2. úroveň – porozumenie)* 3. reprodukovať text *(2. úroveň – porozumenie)* 4. vyhľadať informácie priamo uvedené v texte *(2. úroveň – porozumenie)* 5. vyhľadať informácie nepriamo uvedené v texte *(3. úroveň – aplikácia)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. prepísať tlačený text písaným písmom *(1. úroveň – zapamätanie)* 8. napísať vety o svojom dome *(3. úroveň – aplikácia)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o svojom dome (byte) ako o domove *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 77, báseň *Ako sa robí dom*   + motivácia   + čítanie textu | 15´ | HUPS môže povedať žiakom, že videl v knižnici knižku *Poď sa so mnou hrať*, ktorú napísal spisovateľ *Ľubomír Feldek*. Najviac sa mu tam páčila báseň o dome a malom psíkovi na balkóne. Presne tá, ktorú majú prváci v čítanke.  Žiaci spoločne prečítajú báseň. Upozorníme ich na správnu intonáciu pri čiarke a na koncoch viet. |
| 3. fixačná časť | * Šlabikár, strana 77, báseň *Ako sa robí dom*   + rozhovor o prečítanom texte * Didaktická hra *Bystré ušká* * Šlabikár, strana 77, báseň *Ako sa robí dom*   + nácvik správnej intonácie čítania básne * Písanie   + prepis textu básne | 25´ | Žiaci v krátkom riadenom rozhovore povedia, čo si predstavovali pri počúvaní básne, čo sa im v básni najviac páčilo.  Môžeme sa ich spýtať, s kým bývajú v dome (byte) a či sa im v ňom dobre býva. Žiakov upozorníme na to, že sa nepýtame na zariadenie domu (bytu), ale na vzťahy v rodine.  Žiakom kladieme otázky na porozumenie textu. Pýtame sa na informácie priamo uvedené v texte: *Aké zviera býva v dome? Čo je nad bránou?,* ako aj na informácie nepriamo uvedené v texte: *Prečo musí byť pred sklenými dverami balkón a zábradlie? Ako nazývame diery do domu?* Spýtame sa, či rozumejú všetkým slovám v texte. Neznáme slová spoločne vysvetlíme.  Dôvodom zaradenia didaktickej hry je zmena činnosti na hodine a určenie dvojíc slov, ktoré podobne znejú – rýmujú sa. Žiaci si položia ruky na lavicu a počúvajú slová, ktoré hovorí učiteľ. Ak povieme dvojicu slov, ktoré sa rýmujú, zdvihnú ruku (lakeť zostáva položený na lavici). Ak povieme dvojicu slov, ktoré sa nerýmujú, ruku majú položenú na lavici. Na záver hry pochválime žiakov za to, že majú bystré ušká a správne pracovali. Môžeme použiť tieto dvojice slov: *dom – v ňom, diera – uzaviera, brána – mačka, diere – dvere, von – on, Boby – strom, brána – pes, strieška – mriežka...*  Pri opakovanom čítaní žiaci čítajú spoločne celú báseň plynulým a rovnomerným tempom so správnou intonáciou. Upozorníme ich na správne dýchanie pri čítaní a na intonáciu hlasu.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne prepíšu písaným písmom do zošita prvé tri slohy básne. Napísaný text prečítajú a skontrolujú. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za úspechy v práci. Môžu zopakovať niektoré rýmy z básne. |
|  | **2. hodina** |  |  |
| 1. expozičná časť | * Šlabikár, strana 77, báseň *Ako sa robí dom*   + čítanie textu   + riešenie úloh na porozumenie textu      * Didaktická hra *Povedz vetu* | 25´ | Žiaci opakovane čítajú text s dôrazom na správnu intonáciu.  Po opakovanom čítaní žiaci vypracujú úlohy na porozumenie textu a prácu s textom.  **1.** Žiaci najskôr spoločne opíšu obrázky všetkých troch domov. Potom si potichu prečítajú text básne, aby vedeli správne určiť dom, o ktorom sa píše v básni. K správnemu obrázku dajú značku, vyfarbia ho v ďalšej časti hodiny.  **2.** Žiaci vyhľadajú slovo mriežka (*je v piatej slohe básne*) a pokúsia sa vysvetliť význam tohto slova v texte (Slovo *mriežka* je v texte použité vo význame zábradlie.).  **3.** Žiaci postupne čítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli báseň zaradiť. Svoje návrhy zdôvodnia. Predpokladáme, že okrem témy *Čítanie o veciach* vyznačia témy *Čítanie o rodine*.  Dôvodom zaradenia didaktickej hry je zmena činnosti na hodine a precvičenie tvorenia viet o svojom dome alebo byte. Žiaci si sadnú do kruhu. Určíme, koľko slov musí mať každá veta (napríklad najmenej 4 slová). Žiak, ktorý hru začína, má v ruke malú loptičku. Povie vetu o svojom dome a hodí loptičku spolužiakovi/spolužiačke v kruhu. Ten/tá povie inú vetu podľa zadania. Hra pokračuje, až kým sa nevystriedajú všetci žiaci alebo neuplynie časový limit určený na hru. |
| 2. fixačná časť | * Písanie   + písanie o svojom dome (byte) | 18´ | Žiakov rozdelíme na dve skupiny.  **Prvá skupina** vyfarbuje dom, o ktorom sa píše v básni.  **Druhá skupina** píše do zošita 3-4 vety o svojom dome alebo byte.  Po dohodnutom časovom úseku prácu skupín vymeníme.  Prácu skupín priebežne kontrolujeme a žiakov povzbudzujeme pri tvorivom písaní. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich samostatné tvorivé písanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o veciach:** **Tajomstvo hračiek (*Milan Ferko*)**  Písanie – **prepis tlačeného textu**  **odpis písaného textu** | |
| **Prierezové témy** | Osobnostný a sociálny rozvoj  Regionálna výchova a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o svojej obľúbenej hračke |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, slová na kartičkách, obrázky, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. čítať dlhé vety *(1. úroveň – zapamätanie)* 3. rozprávať o ilustrácii k textu *(2. úroveň – porozumenie)* 4. rozdeliť dlhú vetu na časti podľa obsahu *(2. úroveň – porozumenie)* 5. vyhľadať informácie priamo uvedené v texte *(2. úroveň – porozumenie)* 6. vyhľadať informácie nepriamo uvedené v texte *(3. úroveň – aplikácia)* 7. dotvoriť príbeh pred textom a po texte *(3. úroveň – aplikácia)* 8. priradiť ďalšie témy k prečítanému textu podľa jeho obsahu *(3. úroveň – aplikácia)* 9. prepísať text napísaný tlačeným písmom *(1. úroveň – zapamätanie)* 10. napísať vety o svojom dome *(3. úroveň – aplikácia)* 11. vyjadriť pocity vyvolané prečítaným textom *(2. úroveň – reagovanie)* 12. rozprávať o svojej obľúbenej hračke *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 78, text *Tajomstvo hračiek*   + motivácia   + čítanie textu   + rozhovor o príbehu | 20´ | HUPS môže povedať žiakom, že sa mu v noci snívalo o hračkách, ktoré v noci ožili a hrali sa samy so sebou. Presne tak, ako hračky dievčatka na obrázku v čítanke. HUPS je zvedavý, čo napísal spisovateľ *Milan Ferko* o hrajúcich sa hračkách.  Žiakov najskôr upozorníme, že spisovateľ pri písaní textu použil veľmi dlhú vetu, v ktorej je veľa čiarok, preto znížia hlas až na samom konci textu. Preto text najskôr žiakom prečítame, aby počuli správnu intonáciu. Potom žiaci môžu povedať HUPSOVI, že mu prečítajú príbeh o tajomstve hračiek. Žiaci spoločne prečítajú text rovnomerným a plynulým tempom.  Spýtame sa žiakov, ako sa im príbeh páči, či je zábavný alebo nie, či sa také niečo môže stať aj v skutočnosti alebo je to iba rozprávka.  Žiakov vyzveme, aby povedali, čo sa mohlo diať v izbe cez deň (predtým, kým dievčatko zaspalo) a čo sa mohlo diať ráno, keď sa dievčatko zobudilo.  Žiakov sa môžeme spýtať na informácie, ktoré sú priamo uvedené v texte: *Kedy hračky pracujú? Čo robí princ? Čo robí lopta? Čo robí vrtuľník?,* resp. na informácie nepriamo uvedené v texte: *Prečo hračky pracujú? Prečo sa hračky budia, keď deti spia? Prečo sa bábika učí vyslovovať?*  Žiaci prečítajú text v bubline pri obrázku HUPSA. |
| 3. fixačná časť | * Didaktická hra *Drep – skok* * Šlabikár, strana 78, text *Tajomstvo hračiek*   + precvičovanie čítania * Písanie   + prepis tlačeného textu | 20´ | Dôvodom zaradenia didaktickej hry je zmena činnosti na hodine, precvičenie pamäti a identifikovanie názvov hračiek z textu. Žiaci sa postavia vedľa lavíc. Hovoríme hračky, ktoré boli alebo neboli v prečítanom texte. Žiaci spravia drep, ak názov hračky bol v texte, a vyskočia, ak názov hračky v texte nebol.  Môžeme použiť názvy hračiek: *píšťalka, lopta, autodráha, víly, drak, princ, princezná, kocky, koník, vláčik, vrtuľník, lietadlo...*  Žiaci opakovane čítajú text. Môžu čítať jednotlivo, vo dvojiciach alebo v skupinkách. Precvičujeme najmä techniku čítania.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci môžu prepísať názvy hračiek z textu *Tajomstvo hračiek,* prípadne prepísať iný text podľa konkrétnych potrieb triedy. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za prácu na hodine. |
|  | **2. hodina** |  |  |
| 1. expozičná časť | * Šlabikár, strana 78, text *Tajomstvo hračiek*   + delenie dlhej vety na časti podľa obsahu | 10´ | Žiaci spoločne prečítajú text rovnomerným a plynulým tempom. Potom  sa ich HUPS môže spýtať, či by vedeli rozdeliť dlhú vetu na krátke vety o hračkách. Napríklad: *Lopta sa cvičí padať rovno do bránky.*  Žiaci si potichu čítajú text a nahlas hovoria krátke vety o jednotlivých hračkách. Pochválime ich za samostatnosť. |
| 2. fixačná časť | * Didaktická hra *Kráčajúce slabiky* * Šlabikár, strana 78, text *Tajomstvo hračiek*   + riešenie úloh na porozumenie textu      * Písanie   + písanie viet o svojej hračke | 33´ | Dôvodom zaradenia didaktickej hry je zmena činnosti na hodine a precvičenie delenia slov na slabiky. Žiaci sa postavia vedľa lavice tak, aby mali priestor na kráčanie. Hovoríme rôzne slová (najviac slov z textu). Žiaci každé slovo zopakujú po slabikách a spravia toľko krokov, koľko je v slove slabík. Môžeme meniť zadanie tak, že povieme vopred smer, ktorým majú kroky robiť (vpred, vzad, vpravo, vľavo, na mieste...). Môžeme použiť názvy hračiek z textu.  Žiaci postupne prečítajú zadania a spoločne vypracujú úlohy na porozumenie textu a prácu s textom.  **1.** Žiaci opíšu ilustráciu. O hračkách tvoria dvojslovné vety: hračka – činnosť (podstatné meno – sloveso). Napríklad: *Lopta skáče. Koník leží. Vrtuľník lieta...*  Pred riešením úloh 2 a 3 žiakov rozdelíme na dve skupiny.  **Prvá skupina** samostatne kreslí na papier svoju obľúbenú hračku (riešenie úlohy **2**).  **Druhá skupina** spoločne s učiteľom rieši úlohu **3** – rozprávajú o svojej hračke.  Po uplynutí určeného časového úseku prácu skupín vymeníme.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli oba texty zaradiť. Svoje návrhy zdôvodnia. Predpokladáme, že okrem témy *Čítanie o veciach* vyznačia témy *Čítanie o rodine* a *Čítanie rozprávok*.  Žiaci samostatne napíšu do zošita 3-4 vety o svojej hračke. Po dopísaní vety prečítajú a skontrolujú. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich fantáziu pri rozprávaní o svojich hračkách. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie rozprávok:** **Valibuk a Janko Hraško (*Ján Navrátil*)**  **Papierový vtáčik**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Používať spisovnú výslovnosť |
| psychomotorický | c.1) Prepísať správne písaný text |
| afektívne | d.2) Vyjadriť pocity vyvolané prečítaným textom  d.3) Rozprávať o vzájomnej pomoci |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, Pracovný zošit k HUPSOVMU šlabikáru LIPKA, maňuška HUPSA, kartičky so slovami, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. čítať so správnou intonáciou *(2. úroveň – porozumenie)* 3. reprodukovať text podľa osnovy *(2. úroveň – porozumenie)* 4. priradiť ďalšie témy k prečítanému textu podľa jeho obsahu *(3. úroveň – aplikácia)* 5. vyhľadať v básni slová, ktoré podobne znejú (rýmy) *(2. úroveň – porozumenie)* 6. vyhľadať informácie priamo uvedené v texte *(2. úroveň – porozumenie)* 7. vyhľadať informácie nepriamo uvedené v texte *(3. úroveň – aplikácia)* 8. prepísať správne písaný text *(1. úroveň – zapamätanie)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o vzájomnej pomoci *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 79, báseň *Valibuk a* *Janko Hraško*   + motivácia   + vzorové prečítanie básne   + rozhovor o prečítanom texte   + vyhľadanie informácie priamo uvedenej v texte   + vyhľadanie informácie nepriamo uvedenej v texte | 15´ | HUPS môže povedať žiakom, že v knižnici našiel rozprávkovú knihu. Boli v nej princezné, draci, rytieri, statoční junáci, hovoriace zvieratá a tiež jeden maličký chlapček Janko. Možno práve o ňom napísal spisovateľ *Ján Navrátil*  báseň *Valibuk a* *Janko Hraško*, ktorá je v čítanke.  Žiakom báseň prečítame, aby počuli správnu intonáciu a prednes. Spýtame sa, či rozumejú všetkým slovám. Upozorníme ich na meno autora básne a nadpis. Opäť sa ich spýtame, aký je rozdiel medzi básňou a príbehom (prózou). Potom sa s nimi rozprávame o obsahu básne.  Spýtame sa žiakov, ako sa im báseň páči, či je zábavná alebo nie, či sa také niečo môže stať aj v skutočnosti alebo je to iba rozprávka.  V krátkom riadenom rozhovore sa ich spýtame, či aj oni v poslednom čase potrebovali pomoc alebo sami niekomu pomohli, či je dôležité pomáhať si navzájom. Potom sa spýtame na informácie priamo uvedené v texte: *Aké postavy sú v básni? Kto išiel do lesa? Kto pomáhal ako prvý? Kto pomáhal ako tretí?,* ako aj na informácie nepriamo uvedené v texte: *Kto bol najsilnejší? Podľa čoho vieš, že bol najsilnejší?* |
| 3. fixačná časť | * Didaktická hra *Hľadaj dvojice* * Šlabikár, strana 79, báseň *Valibuk a* *Janko Hraško*   + čítanie básne   + riešenie úloh na porozumenie textu      * Písanie   + odpísanie písaného textu | 25´ | Dôvodom zaradenia didaktickej hry je zmena činnosti na hodine a hľadanie dvojíc slov, ktoré podobne znejú (rýmujú sa). Na kartičkách sú napísané slová, ktoré rozdáme žiakom. Žiaci slová najskôr prečítajú. Potom určíme žiaka, ktorý príde prvý pred tabuľu so slovom napísaným na kartičke. Prečíta ho a povie: *Hľadám slovo do dvojice k môjmu slovu...* (napr. *buk*). Žiak, ktorý má na kartičke napísané slovo, ktoré sa naň najviac podobá (napr. *puk*), sa postaví a pred tabuľou vytvoria spolu dvojicu. Všetci žiaci dvojicu slov spoločne prečítajú. Môžeme použiť dvojice slov z predchádzajúcich hodín: *silácke – prvácke, ruku – krku, pristane – písanie, hravý – baví, svet – niet, vraví – staví, dom – strom, hrajú – majú, polia – bolia, pesnička – mamička, pole – holé, strniská – zapíska, políčko – zrniečko, soptí – lopty, do obalu – bez futbalu, buk – puk, ťažká – Hraška...*  Po tvorení dvojíc rýmujúcich sa slov v didaktickej hre žiaci spoločne čítajú text básne plynulým tempom. Najskôr prečítajú názov básne a autora: *Valibuk a* *Janko Hraško, napísal Ján Navrátil.* Po opakovanom čítaní ich pochválime za snahu o výrazný prednes básne.  Žiaci spoločne riešia úlohy za textom.  **1.** Žiaci vysvetlia HUPSOVI, podľa čoho vznikli mená rozprávkových postáv v básni. Úlohu môžeme rozšíriť o návrhy na podobné mená pre iné rozprávkové postavy.  **2.** Riešenie úlohy žiaci povedali v riadenom rozhovore o obsahu básne, teraz ju iba zopakujú a znova môžu zdôvodniť.  **3.** Úlohu žiaci riešia spoločne. Predpokladáme, že vysvetlia význam podčiarknutej vety tak, že Janko Hraško mal veľkú silu, preto aj veľký buk bol pre neho ľahký ako pierko. Môžeme sa ich spýtať, či je také niečo možné aj v skutočnosti.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) tému *Čítanie rozprávok*, do ktorej je zaradený text a zdôvodnia návrh.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne napíšu do zošita časť básne. Napísaný text samostatne skontrolujú. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu zopakovať mená rozprávkových postáv z básne. Pochválime ich za prácu na hodine. |
|  | **2. hodina** |  |  |
| 1. expozičná časť | * Pracovný zošit, strana 58, *Papierový vtáčik*   + čítanie textu | 15´ | HUPS môže povedať žiakom, že sa mu páči, keď prváci na výtvarnej výchove maľujú, kreslia a zhotovujú rôzne výrobky. On sám nevie nič vyrobiť, preto potrebuje pomoc prvákov. Rád by sa naučil vyrobiť papierového vtáčika, ktorý je v pracovnom zošite.  Žiaci spoločne prečítajú text rovnomerným a plynulým tempom. Po jeho prečítaní sa ich spýtame, či čítali báseň, rozprávku, príbeh... Žiaci by mali odpovedať, že čítali pracovný postup, ako si môžu vyrobiť papierového vtáčika. Pracovný postup už čítali v texte na strane 69 (*Jogurtovo-jahodová zmrzlina*). |
| 2. fixačná časť | * Pracovný zošit, strana 58, *Papierový vtáčik*   + rozhovor o prečítanom texte   + zoradenie viet a precvičenie čítania   + riešenie úloh 1, 2, 3, 4      * Písanie   + prepis tlačeného textu | 28´ | HUPS sa môže spýtať žiakov, či je dôležité, aby pri výrobe papierového vtáčika postupoval presne podľa napísaného pracovného postupu alebo môže robiť ako chce. Žiaci by mu mali odpovedať, že pracovný postup je dôležité dodržiavať, ak chce vtáčika správne vyrobiť.  Žiakom (dvojiciam) môžeme rozdať lístky (spolu 13) s napísaným postupom práce – na každom lístku je jeden pracovný krok (jedna oranžová bodka textu). Žiaci prečítajú vety na lístkoch a zoradia ich na magnetickú tabuľu (na lavicu) v poradí podľa postupu v pracovnom zošite. Zoradené vety spoločne prečítajú.  Po prečítaní viet žiaci samostatne vypracujú úlohy 1 a 2 na prácu s textom. Úlohu 3 môžu vyriešiť až vtedy, keď na výtvarnej výchove vyrobia vtáčika podľa pracovného postupu uvedeného v pracovnom zošite.  Úlohu 4 žiaci riešia spoločne (poradie obrázkov: 1, 4, 2, 3, 5). Žiakov upozorníme, že pod úlohou 4 sú pásiky papiera, z ktorých po vystrihnutí môžu zlepiť papierového vtáčika presne podľa pracovného postupu, ktorý čítali v pracovnom zošite.  Pri riešení úloh môžeme použiť Vzorové riešenia úloh pracovného zošita na stránke http://www.aitec.sk/materialy-lipka.  Žiaci môžu do zošita prepísať písaným písmom 3 ľubovoľné kroky pracovného postupu z pracovného zošita. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne. Najviac vyzdvihneme ich samostatnosť pri riešení úloh. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie rozprávok:** **Trojhlavý drak (*Jozef Pavlovič*)**  Písanie – **prepis tlačeného textu**  **odpis písaného textu** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o odvahe |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, slová na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. zvládať rolové čítanie *(2. úroveň – porozumenie)* 3. dokresliť ilustráciu k textu *(2. úroveň – porozumenie)* 4. vyhľadať informácie priamo uvedené v texte *(2. úroveň – porozumenie)* 5. vyhľadať informácie nepriamo uvedené v texte *(3. úroveň – aplikácia)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. prepísať text napísaný tlačeným písmom *(1. úroveň – zapamätanie)* 8. napísať postavy príbehu a vymyslieť im mená *(3. úroveň – aplikácia)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o odvahe *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 80, text *Trojhlavý drak*   + motivácia   + čítanie textu   + rozhovor o príbehu | 20´ | HUPS môže povedať žiakom, že hoci je škriatok, niekedy sa bojí. Chcel by byť odvážny ako Anička z príbehu v čítanke. HUPS je rád, že ho bude čítať spoločne s prvákmi.  Žiaci spoločne prečítajú text rovnomerným a plynulým tempom. Upozorníme ich na zmenu hlasu v priamej reči.  Po prečítaní textu sa spýtame žiakov, ako sa im príbeh páči, či je zábavný alebo nie, či sa také niečo môže stať aj v skutočnosti alebo je to iba rozprávka. HUPS sa môže spýtať žiakov, či bola podľa nich Anička odvážna a nebála sa. V krátkom riadenom rozhovore žiaci povedia o tom, či niekedy boli tiež odvážni a prekonali svoj strach. |
| 3. fixačná časť | * Didaktická hra *Kráčajúce slabiky* * Šlabikár, strana 80, text *Trojhlavý drak*   + precvičovanie čítania * Písanie   + prepis tlačeného textu | 20´ | Dôvodom zaradenia didaktickej hry je zmena činnosti na hodine a precvičenie delenia dlhších slov na slabiky. Žiaci sa postavia vedľa lavice tak, aby mali priestor na kráčanie. Hovoríme viacslabičné slová z textu. Žiaci každé slovo zopakujú po slabikách a spravia toľko krokov, koľko je v slove slabík. Môžeme meniť zadanie tak, že povieme vopred smer, ktorým majú kroky robiť (vpred, vzad, vpravo, vľavo, na mieste...).  Môžeme použiť slová: *domovník, domovníkova, trojhlavý, nezatiekol, najhornejší, schodište, prehovorila, odvážnejšie, nemôžem, vyrušiť, zhovárala, prostredná, odpovedala, chlapina...*  Žiaci opakovane čítajú text. Môžu čítať jednotlivo, vo dvojiciach alebo v skupinkách. Môžu sa zahrať aj na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí, tak ako sedia za sebou v lavici (ako hadík). Precvičujeme najmä techniku čítania.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci môžu prepísať posledný odsek z textu *Trojhlavý drak,* prípadne prepísať iný text podľa konkrétnych potrieb triedy. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za prácu na hodine. |
|  | **2. hodina** |  |  |
| 1. expozičná časť | * Šlabikár, strana 80, text *Trojhlavý drak*   + rolové čítanie | 15´ | Žiaci vymenujú postavy, ktoré vystupujú v príbehu. Môžu sa rozdeliť do skupín po piatich (*Anička*, *rozprávač*, *neznámy*, *pes*, *mačka*), potom im priradíme roly, ktoré budú čítať. Žiaci čítajú svoje roly, dbáme na výraznú intonáciu. |
| 2. fixačná časť | * Šlabikár, strana 80, text *Trojhlavý drak*   + riešenie úloh na porozumenie textu      * Didaktická hra *Telefón* * Písanie   + písanie viet o svojej hračke | 28´ | Žiakov sa môžeme spýtať na informácie, ktoré sú priamo uvedené v texte: *Kde býva Anička? Kam išla Anička? Čo sa pýtala Anička?,* resp*.*  nepriamo uvedené v texte: *Stretla Anička draka? Prečo sa Anička nebála? Čím je Aničkin otec?*  Žiaci prečítajú text v bubline pri obrázku HUPSA.  Žiaci postupne prečítajú zadania úlohy za textom a spoločne vypracujú úlohy na porozumenie textu.  **1.** Žiaci vymenujú postavy z rozprávky a dokreslia chýbajúcu postavu do ilustrácie. Keďže z textu jednoznačne nevyplýva, s kým sa Anička rozprávala, úloha má veľa riešení (napríklad: *susedov syn, susedova dcéra, babička.*..).  **2., 3.** Žiaci samostatne odpovedia na otázky a svoje odpovede zdôvodnia. Navrhnú, ako by Anička mohla informáciu získať, prípadne čo má povedať otcovi. Význam slova *chlapina* vysvetlia žiaci z kontextu – je odvážna, nebojí sa. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.). Pochválime ich za správne formulácie viet.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli text zaradiť. Svoje návrhy zdôvodnia. Predpokladáme, že okrem témy *Čítanie rozprávok*  vyznačia tému *Čítanie o rodine*.  Dôvodom zaradenia didaktickej hry je zmena činnosti na hodine a precvičenie grafickej podoby a čítania slov. Na lavicu rozložíme kartičky so slovami. Žiaci ich najskôr spoločne prečítajú. Potom sa presunú do zadnej časti triedy (mimo lavíc). Rozdelia sa do troch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postaví učiteľ a každému pošepká do ucha niektoré zo slov na kartičkách. Žiaci na povel začnú šepkať slovospolužiakom, ktorí stoja za nimi (klasická hra na telefón). Posledný žiak, keď sa dozvie slovo, podíde k lavici a zoberie do ruky kartičku so správnym slovom, ktoré sa „dozvedel z telefónu“. Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra môže pokračovať.  Žiaci samostatne napíšu do zošita 3-4 vety o postavách z príbehu, môžu im vymyslieť mená (napríklad: *Nájomník má psa Rexa a mačku Lízu. Rex rád behá po dvore...*). Po dopísaní vety prečítajú a skontrolujú. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich fantáziu pri rozprávaní a písaní o postavách z príbehu. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie rozprávok:** **Bola hora (*Rudolf Ďurčo*)**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o rozprávkach |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule známy text *(1. úroveň – zapamätanie)* 2. čítať báseň so správnou intonáciou *(2. úroveň – porozumenie)* 3. reprodukovať text *(2. úroveň – porozumenie)* 4. vyhľadať informácie priamo uvedené v texte *(2. úroveň – porozumenie)* 5. vyhľadať informácie nepriamo uvedené v texte *(3. úroveň – aplikácia)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. prepísať tlačený text písaným písmom *(1. úroveň – zapamätanie)* 8. napísať o obľúbenej rozprávkovej postave *(3. úroveň – aplikácia)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o rozprávkach *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 82, báseň *Bola hora*   + motivácia   + čítanie textu | 15´ | HUPS môže povedať žiakom, že videl v knižnici knižku *Keď rozpráva stará pec*, ktorú napísal spisovateľ *Rudolf Ďurčo*. Najviac sa mu tam páčila báseň o tancujúcej hore, chalúpke, babke, dedkovi... Presne tá, ktorú majú prváci v čítanke.  So žiakmi sa môžeme presunúť do zadnej časti triedy (mimo lavíc). Povieme im, aby si zatvorili oči a počúvali, čo budeme čítať.  Potom im začneme čítať veršovanú rozprávku *Bola hora*, žiaci majú zatvorené oči a predstavujú si počutý príbeh. Báseň prečítame celú, snažíme sa výrazne intonovať. Po vypočutí básne si žiaci sadnú do lavíc a prezrú si ilustráciu v čítanke. Môžu povedať, či si chalúpku pod skalou predstavovali podobne, ako je na ilustrácii.  Žiaci spoločne prečítajú báseň. Upozorníme ich na správnu intonáciu pri čiarke. |
| 3. fixačná časť | * Šlabikár, strana 82, báseň *Bola hora*   + rozhovor o prečítanom texte * Didaktická hra *Drep – skok („Klamanie“)* * Šlabikár, strana 82, báseň *Bola hora*   + nácvik správnej intonácie čítania básne * Písanie   + prepis textu básne | 25´ | Žiaci v krátkom riadenom rozhovore povedia, čo sa im v básni najviac páčilo, či bola zábavná alebo smutná, aké postavy v nej vystupovali.  HUPS sa môže spýtať žiakov, aké rozprávky sa im páčia a prečo.  Žiakom kladieme otázky na porozumenie textu. Pýtame sa ich na informácie priamo uvedené v texte: *Kde sa nachádza chalúpka? Kto všetko tancoval?,* ako aj na informácie nepriamo uvedené v texte: *Aký bol vzťah dedka a babky? Prečo všetci tancovali?* Spýtame sa, či rozumejú všetkým slovám v texte. Neznáme slová spoločne vysvetlíme.  Žiaci prečítajú text v bubline vedľa HUPSA.  Dôvodom zaradenia didaktickej hry je zmena činnosti na hodine, precvičenie pamäti a identifikovanie slov z textu. Žiaci sa postavia vedľa lavíc. Žiak (učiteľ) hovorí slová, ktoré boli alebo neboli v prečítanom texte. Žiaci spravia drep, ak slovo bolo v texte, a vyskočia, ak slovo v texte nebolo. Vybraný žiak skáče a robí drepy tiež, ale snaží sa pomýliť spolužiakov, preto ich robí zámerne aj s chybami. Žiaci, ktorí vedia jednoznačnú odpoveď, by sa nemali dať oklamať.  Žiakom vysvetlíme, že klamanie v tejto hre je dovolené, je použité zámerne, preto nehovoríme o neslušnom správaní.  Pri opakovanom čítaní žiaci čítajú spoločne celú báseň plynulým a rovnomerným tempom so správnou intonáciou. Upozorníme ich na správne dýchanie pri čítaní a intonáciu hlasu.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne prepíšu písaným písmom do zošita prvú vetu básne. Napísaný text prečítajú a skontrolujú. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za úspechy v práci. Môžu spoločne vymenovať všetkých z básne, ktorí tancovali. |
|  | **2. hodina** |  |  |
| 1. expozičná časť | * Šlabikár, strana 82, báseň *Bola hora*   + čítanie textu   + riešenie úloh na porozumenie textu      * Didaktická hra *Povedz vetu* | 25´ | Žiaci opakovane čítajú text s dôrazom na správnu intonáciu.  Po opakovanom čítaní žiaci vypracujú úlohy na porozumenie textu a prácu s textom.  **1.** Žiaci najskôr opíšu ilustráciu. Potom začnú samostatne potichu čítať báseň a porovnávať ju s ilustráciou. Žiaci podčiarknu prvých deväť riadkov, veršov básne. Báseň sa po obsahovej stránke skladá z dvoch častí – opisu domčeka a opisu činností pri svrčkovom vyhrávaní. Žiakov upozorníme na takéto členenie textu.  **2.** Žiaci postupne čítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) témy, do ktorých by mohli báseň zaradiť. Svoje návrhy zdôvodnia. Predpokladáme, že okrem témy *Čítanie rozprávok* vyznačia témy *Čítanie o rodine, Čítanie o veciach*.  Dôvodom zaradenia didaktickej hry je zmena činnosti na hodine a tvorenie viet s názvom rozprávky a rozprávkovej postavy. Žiaci si sadnú do kruhu. Žiak, ktorý hru začína, má v ruke malú loptičku. Povie vetu o rozprávke, v ktorej použije názov ľubovoľnej rozprávky, a povie, ktorá postava v nej vystupuje (napríklad: *Mne sa páči rozprávka o včielke Maji, lebo je v nej veľa zábavy s chrobáčikmi.*). Potom hodí loptičku spolužiakovi/spolužiačke v kruhu. Ten/tá povie inú vetu o rozprávke podľa zadania. Hra pokračuje, až kým sa nevystriedajú všetci žiaci alebo neuplynie časový limit určený na hru. |
| 2. fixačná časť | * Písanie   + písanie o rozprávkovej postave | 18´ | Žiaci samostatne píšu do zošita o ľubovoľnej rozprávkovej postave. Napíšu 3-4 vety, každá má aspoň štyri slová. Povieme im, že ak nevedia niektoré slovo správne napísať (pravopis), môžu sa prísť poradiť.  Prácu skupín priebežne kontrolujeme a žiakov povzbudzujeme pri tvorivom písaní. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich samostatné tvorivé písanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie rozprávok:** **3 prasiatka (*anglická ľudová rozprávka*)**  Písanie – **prepis tlačeného textu**  **odpis písaného textu** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o pomáhaní iným |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule neznámy text *(1. úroveň – zapamätanie)* 2. zvládnuť rolové čítanie *(2. úroveň – porozumenie)* 3. reprodukovať text podľa osnovy *(2. úroveň – porozumenie)* 4. vyhľadať informácie priamo uvedené v texte *(2. úroveň – porozumenie)* 5. vyhľadať informácie nepriamo uvedené v texte *(3. úroveň – aplikácia)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. prepísať text napísaný tlačeným písmom *(1. úroveň – zapamätanie)* 8. napísať dej príbehu svojimi slovami *(3. úroveň – aplikácia)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o pomáhaní iným *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 83, text *3 prasiatka*   + motivácia   + čítanie textu   + rozhovor o príbehu | 10´ | HUPS môže povedať žiakom, že má rád rozprávky o zvieratkách. Páči sa mu aj veselá rozprávka o troch prasiatkach, ktorú majú prváci v čítanke.  Žiaci spoločne prečítajú text rovnomerným a plynulým tempom. Upozorníme ich na zmenu hlasu v priamej reči.  Po prečítaní textu sa spýtame žiakov, ako sa im príbeh páči, či je zábavný alebo nie, či sa také niečo môže stať aj v skutočnosti alebo je to iba rozprávka. Spýtame sa, či rozumeli všetkým slovám v texte. V krátkom riadenom rozhovore žiaci povedia o tom, či niekedy pomohli iným ľuďom a ako sa pri tom cítili. |
| 3. fixačná časť | * Didaktická hra *Bystré ušká* * Šlabikár, strana 83, text *3 prasiatka*   + riešenie úloh na porozumenie textu      * Písanie   + prepis tlačeného textu | 30´ | Dôvodom zaradenia didaktickej hry je zmena činnosti na hodine, precvičenie pamäti a určenie slov, ktoré boli alebo neboli v texte príbehu.  Žiaci si položia ruky na lavicu a počúvajú slová, ktoré hovorí učiteľ. Ak povieme slovo, ktoré bolo použité v texte, zdvihnú ruku (lakeť zostáva položený na lavici). Ak povieme slovo, ktoré v texte nebolo, ruku majú položenú na lavici. Na záver hry pochválime žiakov za to, že majú bystré ušká a správne pracovali.  Žiakov sa môžeme spýtať na informácie, ktoré sú priamo uvedené v texte: *Koľko prasiatko mala svinka? Prečo sa vybrali prasiatka do sveta? Z akého materiálu si postavilo domček prvé prasiatko?...*, resp. nepriamo uvedené v texte: *Prečo sa vlkovi ubránilo len tretie prasiatko?*  Žiaci prečítajú text v bubline pri obrázku HUPSA.  Žiaci postupne prečítajú zadania úlohy za textom a spoločne vypracujú úlohy na porozumenie textu.  **1.** Úlohu žiaci riešia samostatne.  **2.** Žiaci najskôr prečítajú časť vety, ktorá je podčiarknutá zelenou čiarou. Potom hľadajú v texte ďalšie vety, ktoré hovorili prasiatka a podčiarknu rovnaké časti týchto viet (*Gazdíčko,...postavím si z neho chyžku.*).  **3.** Žiaci samostatne vyhľadajú popletenú vetu, ktorú povedalo prasiatko a spoločne ju prečítajú. Potom sa pokúsia povedať ju správne: *Radšej si chvostíkom krútim a nožičkami bežkám, ale dnu ťa nepustím.*  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) tému *Čítanie rozprávok*, do ktorej je text zaradený.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci môžu prepísať vety, ktoré hovorili prasiatka gazdom, ktorých stretli*,* prípadne prepísať iný text podľa konkrétnych potrieb triedy. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za prácu na hodine. |
|  | **2. hodina** |  |  |
| 1. expozičná časť | * Šlabikár, strana 83, text *3 prasiatka*   + čítanie textu   + reprodukcia textu podľa osnovy   + rolové čítanie | 20´ | Žiaci prečítajú text rozprávky. Môžu čítať jednotlivo, vo dvojiciach alebo v skupinkách. Môžu sa tiež zahrať na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík). Precvičujeme najmä techniku čítania.  Žiaci spoločne reprodukujú dej rozprávky a zároveň tvoria osnovu, ktorú zapíšeme na tabuľu. Napríklad: *Prvé prasiatko išlo do sveta. Druhé prasiatko išlo do sveta. Tretie prasiatko išlo do sveta. Vlk a prasiatka. Koniec rozprávky.* Je dôležité, aby žiaci vymenovali v osnove všetky postavy – je to príprava na rolové čítanie.Žiaci reprodukujú text voľne, svojimi slovami.  Žiaci znova vymenujú postavy, ktoré vystupujú v príbehu. Môžu sa rozdeliť do skupín po štyroch (*tri prasiatka a* *rozprávač*), potom im priradíme roly, ktoré budú čítať. Žiaci čítajú svoje roly, dbáme na výraznú intonáciu. |
| 2. fixačná časť | * Pracovný zošit, príloha s prediktabilným textom   + písanie knihy | 23´ | Žiaci vytrhnú zo stredu pracovného zošita prílohu, prestrihnú ju a preložia tak, aby im vznikla malá knižočka (formát A5) s názvom *O troch prasiatkach*. Žiakom vysvetlíme, že je to kniha, ktorej autormi budú oni sami. Spoločne opíšeme strany knihy, žiakom vysvetlíme, čo budú písať na linajky medzi obrázkami.  Žiakov môžeme rozdeliť na skupiny, aby metódou kooperatívneho vyučovania spoločne vytvorili knihu. Prácu v skupinách si môžu žiaci rozdeliť sami. Priebežne sledujeme ich prácu a pomáhame im pri písaní knihy do šablóny z pracovného zošita. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich samostatnú prácu pri písaní knihy s rozprávkou. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Čítanie o škole:** **Vysvedčenie (*Gabriela Dittelová*)**  Písanie – **prepis tlačeného textu**  **odpis písaného textu** | |
| **Prierezové témy** | Regionálna a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Zdokonaľovať techniku čítania  b) Čítať s porozumením  c) Zdokonaľovať techniku písania  d) Vytvárať spôsobilosti samostatne sa písomne vyjadrovať  e) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule známy i neznámy text  a.2) Čítaťso správnou intonáciou  b.1) Reprodukovať prečítaný text  b.2) Priradiť témy k prečítanému textu podľa jeho obsahu  b.3) Riešiť úlohy na porozumenie textu  d.1) Precvičovať samostatné písomné vyjadrovanie  e.1) Používať spisovnú výslovnosť |
| psychomotorické | c.1) Prepísať tlačený text  c.2) Písať správne písaný text |
| afektívne | e.2) Vyjadriť pocity vyvolané prečítaným textom  e.3) Rozprávať o svojich výsledkoch vo vzdelávaní |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, zošit na písanie, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule známy text *(1. úroveň – zapamätanie)* 2. čítať báseň so správnou intonáciou *(2. úroveň – porozumenie)* 3. reprodukovať text *(2. úroveň – porozumenie)* 4. vyhľadať informácie priamo uvedené v texte *(2. úroveň – porozumenie)* 5. vyhľadať informácie nepriamo uvedené v texte *(3. úroveň – aplikácia)* 6. priradiť ďalšie témy k prečítanému textu podľa jeho obsahu *(3. úroveň – aplikácia)* 7. prepísať tlačený text písaným písmom *(1. úroveň – zapamätanie)* 8. napísať vysvedčenie pre HUPSA *(3. úroveň – aplikácia)* 9. vyjadriť pocity vyvolané prečítaným textom *(2. úroveň – reagovanie)* 10. rozprávať o svojich výsledkoch vo vzdelávaní *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 84, báseň *Vysvedčenie*   + motivácia   + čítanie textu   + rozhovor o prečítanom texte | 15´ | HUPS môže povedať žiakom, že sa dozvedel o rozdávaní vysvedčení na konci školského roka. Nevie však, čo to vysvedčenie je. HUPS dúfa, že mu to prváci vysvetlia.  Žiakom prečítame báseň *Vysvedčenie.* Potom *ž*iakom kladieme otázky na porozumenie textu. Pýtame sa na informácie priamo uvedené v texte: *Kto ide do školy? Prečo všetci bežia?,* ako aj na informácie nepriamo uvedené v texte: *Aké vysvedčenie má asi dieťa, ktoré rozpráva text básne? Je pravda, že ten, kto príde skôr do školy, dostane lepšie vysvedčenie?* Spýtame sa, či rozumejú všetkým slovám v texte. Neznáme slová spoločne vysvetlíme.  Žiaci prečítajú text v bubline vedľa HUPSA.  Žiaci spoločne prečítajú báseň. Upozorníme ich na správnu intonáciu pri čiarke a zvolacej vete. |
| 3. fixačná časť | * Didaktická hra *Povedz vetu* * Šlabikár, strana 84, báseň *Vysvedčenie*   + riešenie úloh na porozumenie textu      * Písanie   + prepis textu básne | 25´ | Dôvodom zaradenia didaktickej hry je zmena činnosti na hodine a precvičenie tvorenia viet o tom, čo sa prváci naučili v prvej triede a čo tým získali. Žiaci si sadnú do kruhu. Ten, ktorý začína, má v ruke malú loptičku. Povie vetu o tom, čo sa v škole naučil/-a (Napríklad: *V škole som sa naučil spievať nové piesne, aby som ich mohol zaspievať rodičom i babke.*) a hodí loptičku spolužiakovi/spolužiačke v kruhu. Ten/tá povie inú vetu o tom, čo sa v škole naučil/-a. Hra pokračuje, až kým sa nevystriedajú všetci žiaci alebo neuplynie časový limit určený na hru.  Po opakovanom čítaní žiaci vypracujú úlohy na porozumenie textu a prácu s textom.  **1.** Žiaci najskôr prečítajú druhú slohu básne. Potom povedia, podľa čoho dávajú učitelia známky na vysvedčení. Vylúčia možnosť, že tí, ktorí prídu prví, dostanú jednotky.  **2.** Žiaci vysvetlia HUPSOVI, čo je vysvedčenie,za čo ho prváci dostanú a kedy. Povedia mu, že v posledný školský deň dostanú žiaci po prvý raz vysvedčenie. Je dôležité vysvetliť HUPSOVI i prvákom závažnosť tejto chvíle a predovšetkým dôležitosť hodnotenia, ktoré bude na ňom napísané. Zdôrazníme, že najdôležitejšie je, či pracovali najlepšie, ako vedeli.  **3.** Vysvedčenie pre HUPSA napíšu na nasledujúcej hodine.  **4.** Žiaci najskôr prečítajú v hornej časti strany všetky farebné záložky, v ktorých sú napísané témy. Potom vyznačia v bielej plôške záložky krížikom (inou dohodnutou značkou) tému *Čítanie o škole*, do ktorej je báseň zaradená.  Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne prepíšu písaným písmom do zošita prvú slohu básne. Napísaný text prečítajú a skontrolujú. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Individuálne pochválime žiakov za úspechy v práci. Môžu znova povedať, čo sa v škole naučili a či je to pre nich dôležité. |
|  | **2. hodina** |  |  |
| 1. expozičná časť | * Šlabikár, strana 82, báseň *Bola hora*   + čítanie textu | 10´ | Žiaci opakovane čítajú text s dôrazom na správnu intonáciu.  Môžu farebne vyznačiť slová na konci veršov, ktoré sa rýmujú. |
| 2. fixačná časť | * Písanie   + písanie vysvedčenia pre HUPSA   + Opakovanie s MMD | 33´ | Žiakom rozdáme papiere, na ktoré napíšu vysvedčenie pre HUPSA. Môžu si spraviť riadky, do ktorých budú písať názvy predmetov a známky pre HUPSA. Predmety môžu byť rovnaké ako v prvej triede alebo aj vymyslené. Na HUPSOVO vysvedčenie môžu nakresliť obrázok.  Žiaci si môžu precvičovať čítanie pomocou úloh *MMD/Zdokonaľovacie obdobie.* |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Najviac vyzdvihneme ich tvorivú prácu pri písaní vysvedčenia HUPSOVI. |